**Fejér Megyei Önkormányzat Közgyűlésének**

**119/2019. (V.30.) önkormányzati határozata**

**a HUNG-2019 kódjelű, „Az Agrárminisztérium 2019. évi pályázati felhívásához a nemzeti értékek és hungarikumok gyűjtésének, népszerűsítésének, megismertetésének, megőrzésének és gondozásának támogatására” c. pályázati kiírás vonatkozásában pályázat benyújtásáról**

A Fejér Megyei Közgyűlés megtárgyalta a „Javaslat a HUNG-2019 kódjelű, „Az Agrárminisztérium 2019. évi pályázati felhívásához a nemzeti értékek és hungarikumok gyűjtésének, népszerűsítésének, megismertetésének, megőrzésének és gondozásának támogatására” c. pályázati kiírás vonatkozásában pályázat benyújtására” c. pályázat benyújtására” című előterjesztést, és az alábbi határozatot hozta:

1. A Közgyűlés kinyilvánítja azon szándékát, hogy a Fejér Megyei Önkormányzat az Agrárminisztérium által kiírt HUNG-2019 kódjelű, „Pályázati felhívás a nemzeti értékek és hungarikumok gyűjtésének, népszerűsítésének, megismertetésének, megőrzésének és gondozásának támogatására” c. pályázati kiírás vonatkozásában pályázatokat nyújt be:
2. az I. c) célterület vonatkozásában 3.000.000 Ft támogatás elnyerése céljából, melynek keretében „Fejér megyei értéktár piknik - Fejér megyei értékek és nemzeti értékek népszerűsítése rendezvényeken keresztül” címmel 3 alkalommal, 3 helyszínen szakmai műhelykonferencia és szabadtéri programok szervezése és lebonyolítása történne;
3. az I. a) célterület vonatkozásában 1.000.000 Ft támogatás elnyerése céljából, melyből „Fejér megye értékei az ezeréves megye tükrében” című a Fejér megye értékeit bemutató nyomtatott kötet készítésére a Fejér Megyei Levéltár közreműködése mellett.
4. A Közgyűlés felhatalmazza Elnökét, hogy sikeres pályázatok esetén az Agrárminisztériummal kötendő támogatási szerződéseket a Fejér Megyei Önkormányzat képviseletében aláírásával lássa el és – a közgyűlésnek történő utólagos beszámolás mellett – a pályázatok megvalósítása érdekében a szükséges intézkedéseket tegye meg.

**Felelős:** Dr. Molnár Krisztián

 a közgyűlés elnöke

**Határidő:** folyamatos

Székesfehérvár, 2019. május 30.

 **Dr. Molnár Krisztián Dr. Kovács Zoltán**

 a közgyűlés elnöke megyei jegyző